Uge 29 kræver store forberedelse for Skagens erhvervsdrivende.

Den berømte uge 29 i Skagen venter lige rundt om hjørnet. Solen skinner og flere luksuriøse køretøjer har allerede fundet vej til Danmarks nordligste by. For mange af byens erhvervsdrivende er ugen den vigtigste på året, og derfor er forberedelserne også startet tidligt. - Vi får virkelig travlt, det bliver hårdt, siger Ida Svarrer, der er tjener på det populære Ruths Hotel. Og her er alt booket. - Vi går i gang med personalerekrutteringen allerede før påske, fortæller Tom Boye, der er  Ruths Hotels administrerende direktør. Kræver tusindvis af ansatte Det store rykind kræver ligeledes stor arbejdskraft, fortæller René Zeeberg, der er direktør i Turisthus Nord. - Vi skønner, at der er 50.000 mennesker i Skagen i de her dage og det kræver 4000 mennesker til at servicere. Alt kører på pumperne lige nu. - Vi har forberedt os og forberedt os og forberedt os. Alle har lavet forbedringer under corona, og nu er vi klar til at høste frugten, fortæller René Zeeberg. Se indslaget fra Skagen her: